FUD રણનીતિ હેઠળ, હરીફોની ચીજવસ્તુ કે સેવા વિરુદ્ધ ઝુંબેશ ચલાવાય એટલું જ નહિ, પોતાની ચીજવસ્તુ કે સેવા વિશે ક્યાંક કુનેહપૂર્વક એવા ભય કે આશંકા અને અનિશ્ચિતતાઓ જન્માવે જેથી ગ્રાહકો, આ ચીજવસ્તુઓની સમયસર ખરીદી કરી લેવા પ્રેરાય દા. ત. કંઈક આવી બાબતો અને સમાચારો વહેતા મૂકવામાં આવે કે, “હવે, પોતાની ફલાણી ચીજવસ્તુની ખરીદી બાદ અપાતી સેવાઓનો સમયગાળો ટૂંકાવી દેવામાં આવવાનો છે,” અથવા તો “અમારી ફલાણી ચીજવસ્તુની એટલી બધી માંગ વધી રહી છે કે બે-ત્રણ દિવસમાં જ તે અપ્રાપ્ય બની જશે” અથવા તો “હવે પછી ‘અધિમાન્ય ગ્રાહક’ તરીકેનું તમારું પદ પાછું ખેંચી લેવામાં આવે છે” ઈત્યાદિ.